**hai, singurătate,**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

să fugim în lume

eu o zare, tu o zare

cum doi clovni cu aripi mari, ușoare

spre tot ce am trăit

și am lăsat în urmă an după an

glasurile lor neobosite strigă să ne întoarcem

să trăim, retrăim cum n-am știut

aripi mari, gemene să parcurgem apoi

pământul și galaxiile

cum parfumul florilor de salcâm

întinzând pace peste nepace

dreptate peste nedreptate

poezie peste neomenie și răutate

suflet peste răni

din cel despre care se spune

că nu ai când ești nedret

și până spre seară

să ne întoarcem pe tabla de șah

a vieții trecătoare

la mutarea visând

-

Copyright Mariana Fulger